OpenLLM-France/wikimedia huggingface dataset:
# Teloselezh

Er yezhoniezh e vez implijet an termen teloselezh (diwar an henc'hresianeg: τέλος, "pal, fin") pe klokelezh (saoz.: telicity) evit komz eus ar fed m'eo klok (telosel; saoz.: telic) pe diglok (amdelosel; saoz.: atelic) an ober displeget gant ur verb pe ur rannfrazenn verb.
Bez' e komzer eus eus un ober/verb telosel seul wezh ma vez gante un deroù hag un diwezh ha/pe ur pal sklaer pe sklaeroc'h.

## Gwelit ivez:

* Troad partitivel
* Verb didermen

## Liammoù diavaez:

Krifka, Manfred, "Origins of Telicity". Also in Events and Grammar, Susan Rothstein (ed.), 1998, ISBN 0792349407, pp. 197-236
# Teltenn

Un deltenn zo ur seurt ti graet gant danvez a c'haller kousket ennañ en disglav, en dizavel hag en disheol.
Stegnet e vez an danvez war ur stern, e koad pe metal, ha dalc'het gant liammoù, kordenn pe fiselenn, ouzh postoù bihan pe vras.

## Teltennoù ar gantreidi

Ti ar gantreidi dre ar bed eo an deltenn peogwir eo aes pe aesoc'h da sevel ha disevel.
Brudet eo tipi an Amerindianed gant ar filmoù western. Gant krec'hin ha koad e vezent graet.
Ar yourtoù eo teltennoù bras ar gantreidi e Mongolia.
Teltennoù a vez implijet gant an Verbered er Sahara. Brudet eo chomet teltenn berber vras ar c'horonal Kadhafi savet gantañ e park Palez an Elysée e Pariz e 2007 pa oa bet pedet gant ar prezidant gall Nicolas Sarkozy.

## Teltennoù an arme

Teltennoù zo evit ar brezeliadennoù a-holl-viskoazh koulz lavaret.

## Teltennoù evit an dudiamant

Teltennoù a c'hall servijout da gampiñ en un dachenn-gampiñ pe en natur. Ar valeerien hag an alpaerien a implij anezhi pa z'int d'ober un dro-vale muioc'h eget un deiz. Seier-kousket a lakaont e-barzh evit an noz. An teltennoù-se a vez skañv, kalet ouzh an uz hag aes da blegañ pe da rollañ.
Teltennoù zo a-wechoù war an traezhennoù, lakaet eno gant ar gêr evit an dud evit cheñch dilhad pe chom en disheol. Ouzhpenn-se e ro ul liv cheuc'h d'ar gêr-gouronkañ. Teltennoù glaz o roudennoù traezhenn ar Skluz Dinarzh, ha teltennoù ruz o roudennoù Ar Baol zo e-touez ar re brudetañ.
Teltennoù bras a vez savet evit degemer un darvoud bennak, evel un eured, ur c'hendalc'h, ur brezegenn, ur c'hendiviz, etc. Alies e vezont gwenn. Un deltenn Barnum a vez graet anezho.
Ar sirkoù a reont o abadennoù en un deltenn vrasoc'h c'hoazh a vez graet pabell anezhi.

## Pennadoù kar

* kampiñ
# Telêmaco Borba

Telêmaco Borba, zo unan eus kêrioù stad Paraná e gevred Brazil. 240 km eus kêr Curitiba, ar gêr-benn. Tost da 75 054 a dud a oa enni e 2014.

## Notennoù

* ↑ Estimativa da População 2014
# Tema (yezhoniezh)

Er yezhoniezh e vez implijet an termen tem (saoz.: topic pe theme) evit ober dave d'un elfenn resis eus al lavarenn m'emeur o komz diwar he fenn.
Ur wezh bet meneget e teu an tema da vezañ "kozh keloù", da lâret eo ur stlenn gouvezet dija, da skouer:
* Ar c'hi a dantas ar plac'h
* Ar plac'h a oa bet dantet gant ar c'hi
* Ar plac'h e oa an hini e oa bet dantet gant ar c'hi
* Ar plac'h, he dantañ a reas ar c'hi
Tema a reer eus an elfenn er frazenn ma vez termenet ganti ar pezh emeur o kaozeal diwar e benn ha rema a reer ouzh ar prezegad ha vez deskrivet gantañ.
Ret eo ivez ober an diforc'h etre tema frazennel (saoz. sentence-level topic) ha tema prezegennel (saoz. discourse-level topic). Da skouer:
    Brav ha tomm e oa ti Mikael. Ne felle ket dezhañ e guitaat, met rankout a reas mont kuit, te 'oar. Ha pebezh jardin ivez!
Amañ eo bet termenet un tema prezegennel er frazenn gentañ (ti Mikael). En eil frazenn, avat, eo bet termenet un tema frazennel (dezhañ = Mikael). Ne gemm ket an tema prezegennel avat hag a-drugarez da se e komprener diouzhtu da betra e ra dave ar frazenn diwezhañ.
Meur a doare ez eus a yezh da yezh evit diskwel pegoulz eo bet kemmet an tema, da skouer e brezhoneg:
* Lakaat e penn ar frazenn:
** Brezhoneg a oaran
** Te 'zo bras
** Kanañ a ran
* Raganv pleonastek : Eñ an hini e oa
* Tu gouzañv: Ganimp e oa bet graet
* R. pleonastek + T. gouzañv: Ganimp an hini e oa bet graet
E yezhoù all, avat, evel ar japaneg e vez implijet gante ur framm tema-rema ma vez merket atav un tema nevez dre implijout elfennoù arbennik, dreist-holl merk an tem, al lerc'henn (saoz. postposition), は wa.
Talvoudus eo merkañ an tema evit gallout ober hep rankout e adlâret gwezh ha gwezhall dre ma c'hell bezañ implijet raganvioù en lec'h temoù bet meneget dija e meur a yezh. Gant yezhoù amraganvelek evel ar japaneg avat e vezont diverket hepmuiken ha rankout a ra o c'hompren dre dielfennañ ar c'henarroud.

## Gwelit ivez

* Merk an tema
* Rema
* Graer yezhadurel
# Telti

Telti zo ur gumun italian e proviñs Sassari en enez Sardigna.
# Tembleque (Toledo)

Tembleque zo ur gumun eus Spagn, en Kastilha-La Mancha, e proviñs Toledo. 1949 a dud a oa enni o chom e 2022.
# Sachsen-Coburg-Saalfeld

Dugelezh Sachsen-Coburg-Saalfeld zo un dugelezh alaman krouet e 1735 hag a badas betek 1825.

## Pennad kar

* Sachsen
# Sachsen-Jena

Sachsen-Jena zo un dugelezh en Alamagn hag a badas daouzek vloaz ha tri-ugent, etre 1672 ha 1690. Kêr Jena e oa ar gêr-benn anezhi.
C'hoarvezout a reas eus rannidigezh dugelezh Sachsen-Weimar etre tri mab Wilhelm Iañ Sachsen-Weimar. Korn-bro Jena a zegouezhas etre daouarn ar mab yaouankañ, Bernhard von Sachsen-Jena.
E 1690 e varvas Johann Wilhelm hep pennhêr, ma voe rannet Sachsen-Jena etre Sachsen-Weimar ha Sachsen-Eisenach.

## Duged Sachsen-Jena

* 1672–1678 Bernhard (1638–1678).
* 1678–1690 Johann Wilhelm (1675–1690).
# Sachsen-Römhild

Dugelezh Sachsen-Römhild zo un dugelezh alaman ha ne badas nemet 30 vloaz, etre 1680 ha 1710. Etre Sachsen-Hildburghausen ha Sachsen-Meiningen e oa.
C'hoarvezout a reas eus rannidigezh Sachsen-Gotha entre seizh mab an dug Ernst Iañ an Deol goude marv o zad. Korn-bro Römhild a zegouezhas d'ar pevare mab, Heinrich (1650–1710).
Pa varvas Heinrich divugel en 1710, ez eas e zugelezh gant e vreur yaouankañ Johann Ernst von Sachsen-Saalfeld, a stagas an div zugelezh.

## Dug

* Heinrich, Dug Sachsen-Römhild (1650–1710)
# Sachsen-Hildburghausen

| Dugelezh Sachsen-Gotha e 1680 | ██ E 1820 |
Dugelezh Sachsen-Hildburghausen zo un dugelezh alaman hag a badas 146 vloaz, etre 1680 ha 1826. C'hoarvezout a reas eus rannidigezh Dugelezh Sachsen-Gotha gant an dug etre e vibien.
Da gentañ ne oa nemet ur briñselezh, krouet en 1680, evit Ernst (1655-1715), c'hwechvet mab Ernst Iañ Sachsen-Gotha (1601-1675). Goude e teuas da vezaén dugelezh.
Monumantoù a voe savet e Hildburghausen, ha dreist-holl ur palez a veze graet « Versailhez Sachsen » anezhañ. Goude 1918 e teuas da vout kazarn, distrujet e voe gant ur vombezadeg en 1945.
E 1825, pan eas da hesk tiegezh Sachsen-Gotha-Altenburg, e voe adkrouet dugelezh Sachsen-Altenburg gant Friedrich Iañ (1763-1834) ha kemeret an titl gantañ, hag en eskemm e laoskas e zugelezh kozh gant gant Bernard II von Sachsen-Meiningen. Neuze e voe unanaet an div stad Sachsen-Hildburghausen ha Sachsen-Meiningen ha Bernard II a gemeras an anv a zug Sachsen-Meiningen-Hildburghausen.
Ur stad dieub e voe en 1918, aa-raok bout enteuzet en 1920 e Land Thuringen.
Klotañ a ra gant Landkreis Hildburghausen hiziv.

## Priñsed ha duged

* 1680–1715 Ernst (1655–1715)
* 1715–1724 Ernst Friedrich Iañ (1681–1724)
* 1724–1745 Ernst Friedrich II (1707–1745), adal 1724 betek 1728 dindan gwarez e vamm Sophia Albertine von Erbach
* 1745–1780 Ernst Friedrich III Carl (1727–1780), adal 1745 betek 1748 dindan gwarez e vamm Caroline von Erbach-Fürstenau
* 1780–1826 Friedrich (1763–1834), seit 1826 dug Sachsen-Altenburg; adal 1780 betek 1787 dindan e eontr Joseph Friedrich

### Tud all

* Sophia Henriette von Waldeck (1662–1702), dugez Sachsen-Hildburghausen
* Eugen von Sachsen-Hildburghausen (1730–1795), priñs Sachsen-Hildburghausen
* Ludwig Friedrich von Sachsen-Hildburghausen (1710–1759), priñs Sachsen-Hildburghausen
* Joseph Friedrich von Sachsen-Hildburghausen (1702–1787), priñs Sachsen-Hildburghausen
* Christiane Sophie Charlotte von Brandenburg-Kulmbach (1733–1757), dugez Sachsen-Hildburghausen
* Ernestine Auguste Sophie von Sachsen-Weimar-Eisenach (1740–1786), dugez Sachsen-Hildburghausen
* Charlotte Georgine Luise von Mecklenburg-Strelitz (1769–1818), dugez Sachsen-Hildburghausen
* Charlotte von Sachsen-Hildburghausen (1787–1847), deuet da vout priñsez Württemberg dre zimeziñ, seitdem “Prinzessin Paul von Württemberg” genannt
* Therese von Sachsen-Hildburghausen (1792–1854), deuet da vout Rouanez Bavaria, (Namensgeberin der Theresienwiese in München)
* Luise von Sachsen-Hildburghausen (1794–1825), deuet da vout dugez Nassau dre zimeziñ,
# Sachsen-Lauenburg

Sachsen-Lauenburg a oa ur briñselezh alaman eus amzervezh an Impalaeriezh santel roman a zo hiziv e Land Schleswig-Holstein.
En em gavout a rae ar briñselezh etre Mecklenburg, Braunschweig-Lüneburg, Ratzeburg ha Holstein. Lauenburg e oa ar gêrbenn anezhi da gentañ, ha Ratzeburg adalek 1619.

## Istor

Savet e voe e 1260 pa voe rannet dugelezh Sachsen. Gouarnet e veze gant skourr henañ an Tiegezh Ascania, eus Sachsen, tra ma oa ar skourr yaouañ o ren e Sachsen-Wittemberg. Goude mouchet lignez Sachsen-Lauenburg en 1689 en eas an dugelezh gant Tiegezh Welf, ha gouarnet e voe en unaniezh personel gant priñs Lüneburg, anvet da zilenner Hannover adalek 1705.
Gant brezelioù amzervezh Napoleon e voe kaset an dugelezh da get entre 1803 ha 1814, ha neuze ez eas gant an Tiegezh Oldenburg. Neuze e teuas da vout unan eus stadoù ar C'hengevread Alaman, gouarnet en unaniezh personel gant roue Danmark. Goude eilvet brezel an Dugelezhioù, e 1865, e voe profet kurunenn an dugelezh, gant Stadoù Meur Sachsen-Lauenburg, da roue Prusia Gwilherm Iañ. Renet e voe an dugelezh gant hennezh e-pad un dek vloaz bennak, a-raok bezañ staget ouzh Prusia ha lakaet e-barzh Schleswig-Holstein.

## Tud

* Sophie von Sachsen-Lauenburg, anv meur a briñsez
* Sibylle Hedwig von Sachsen-Lauenburg
# Sachsen-Merseburg

Sachsen-Merseburg zo un Dugelezh alaman, etre ar XVIIvet ha XVIIIvet kantved, a badas eus 1656 betek 1738. Merseburg e oa kêr-benn an Duged.

## Duged

* 1656–1691 Christian Iañ (1615 -1691)
* e vab, 1691–1694 Christian I. (1653 - 1694)
* e vab, 1694–1694 Christian III Moritz (1680- 1694), dindan mererezh Aogust II Polonia hag evezh e vamm Erdmuthe Dorothea von Sachsen-Zeitz
* e vreur 1694–1731 Moritz Wilhelm (1688 1731), betek 1712 dindan mererezh Friedrich August I von Sachsen hag evezh e vamm Erdmuthe Dorothea von Sachsen-Zeitz
* 1731–1738 Heinrich (1661-1738), breur da Christian II.

## Pennadoù kar

An div zugelezh all krouet er memes bloaz:
* Dugelezh Sachsen-Weissenfels (1656-1746)
* Dugelezh Sachsen-Zeitz (1656-1718)
# Sachsen-Meiningen

Sachsen-Meiningen zo un dugelezh hag ur stad kozh en Impalaeriezh alaman (1871-1918). En hanternoz dezhi e oa Sachsen-Altenburg ha Schwarzburg-Rudolstadt, hag er c'hreisteiz e oa Sachsen-Coburg, er reter e oa priñselezh Reuss ha dugelezh Sachsen-Weimar, hag er c'hornôg hag er mervent e oa rouantelezh Bavaria.

## Duged Sachsen-Meiningen
### 1680–1826

* 1680–1706 - Bernhard Iañ (1649–1706), mab da Ernst Iañ von Sachsen-Gotha
* 1706–1724 - Ernst Ludwig Iañ (1672–1724), mab da Bernhard Iañ.
* 1724–1733 - Ernst Ludwig II (1709–1729) ha Karl Friedrich, mab da Ernst Ludwig Iañ
* 1733–1743 - Karl Friedrich (1712–1743), mab da Ernst Ludwig Iañ.
* 1743–1746 - Friedrich Wilhelm (1679–1746), gant e vreur Anton Ulrich
* 1746–1763 - Anton Ulrich (1687–1763), mab da Bernhard Iañ.
* 1763–1779 - Charlotte Amalie, eil pried Anton Ulrichs,
* 1779–1782 - Karl Wilhelm August (1754–1782) gant e vreur Georg
* 1782–1803 - Georg Iañ (1761–1803), mab da Anton Ulrich
* 1803–1822 - Louise Eleonore, intañvez Georg Iañ, aevit o mab Bernhard II.
* 1822–1826 - Bernhard II (1800–1882), mab da Georg Iañ.

### 1826–1918

* 1826–1866 - Bernhard II (1800–1882), mab da Georg Iañ.
* 1866–1914 - Georg II (1826–1914), mab da Bernhard II.
* 1914–1918 - Bernhard III (1851–1928), mab da Georg II.
# Sachsen-Eisenach

Dugelezh Sachsen-Eisenach zo un dugelezh alaman krouet e dibenn ar XVI$^{vet}$ kantved, da varv an Dug Johann Friedrich II.

## Istor

Tri marevezh zo bet en he buhez:
* 1596-1638, pa renas Johann Ernst von Sachsen-Eisenach. Bugel ebet n'en doe, ha rannet e voe e zugelezh etre Sachsen-Altenburg ha Sachsen-Weimar.
* 1640-1644: adsavet e voe an dugelezh evit Albrecht von Sachsen-Eisenach, ur mab d'an Dug Johann II von Sachsen-Weimar. Mervel divugel a reas Albrecht ha rannet e voe Sachsen-Eisenach etre Sachsen-Gotha ha Sachsen-Weimar.
* 1662-1809: adsavet e voe en 1662, evit ur mab da Wilhelm Iañ von Sachsen-Weimar.
# Sachsen-Gotha

Dugelezh Sachsen-Gotha , zo un dugelezh alaman hag a badas 40 vloaz, etre 1640 ha 1680. E 1680 e voe rannet etre seizh mab an Dug Ernst :
* Friedrich Iañ (1646–1691) Sachsen-Gotha-Altenburg
* Albrecht (1648–1699) Sachsen-Coburg
* Bernhard Iañ (1649–1706) Sachsen-Meiningen
* Heinrich (1650–1710) Sachsen-Römhild
* Christian (1653–1707) Sachsen-Eisenberg
* Ernst (1655–1715) Sachsen-Hildburghausen
* Johann Ernst (1658–1729) Sachsen-Saalfeld.
# Sachsen-Gotha-Altenburg

Sachsen-Gotha-Altenburg zo un dugelezh a zo bet en Alamagn etre 1672 ha 1825.
Savet e voe da varv an dug Friedrich Wilhelm III von Sachsen-Altenburg, pa voe roet an darn vrasañ eus e vadoù da Ernst Iañ von Sachsen-Gotha. Goude marv Ernst Iañ, en 1675, e voe rannet e zouaroù etre e seizh mab, hag ar mab henañ, Friedrich Iañ von Sachsen-Gotha-Altenburg, en doe kêrioù Gotha hag Altenburg: eñ an hini a voe kentañ dug Sachsen-Gotha-Altenburg.
Pa varvas divugel Friedrich IV von Sachsen-Gotha-Altenburg en 1825 e oa echu gant al lignez. Adlodennet e voe an doaroù en dugelezhioù sakson:
* staget e voe Sachsen-Gotha ouzh dugelezh Sachsen-Coburg-Saalfeld, hag a voe tennet Sachsen-Saalfeld diganti, ma teuas da vout Sachsen-Coburg und Gotha;
* roet e voe Sachsen-Altenburg da zug Sachsen-Hildburghausen, Friedrich Iañ von Sachsen-Hildburghausen ;
* roet e voe Sachsen-Hildburghausen da Sachsen-Meiningen
Aet eo douaroù an dugelezh kozh d'ober un darn eus stad Thüringen hiriv.

## Duged ha Dugezed Sachsen-Gotha-Altenburg

* 1640-1675 : Ernst Iañ (Sachsen-Gotha-Altenburg) ,
** dimezet da Elisabeth Sophia von Sachsen-Altenburg,
* 1675-1691 : Friedrich Iañ (Sachsen-Gotha-Altenburg), dimezet div wech
** da Magdalena Sybille,
** da Christine von Baden-Durlach,
* 1691-1732 : Friedrich II (Sachsen-Gotha-Altenburg)
** dimezet da Magdalena Augusta,
* 1732-1772 : Friedrich III. (Sachsen-Gotha-Altenburg)
** dimezet da Luise Dorothea von Sachsen-Meiningen,
* 1772-1804 : Ernst II. (Sachsen-Gotha-Altenburg),
** dimezet da Charlotte von Sachsen-Meiningen,
* 1804-1822 : August (Sachsen-Gotha-Altenburg), dimezet div wech:
** Luise Charlotte von Mecklenburg-Schwerin,
** Karoline Amalie von Hessen-Kassel,
* 1822-1825 : Friedrich IV. (Sachsen-Gotha-Altenburg), diwezhañ dug an dugelezh.
# San Benedetto in Perillis

San Benedetto in Perillis zo ur gumun eus Italia, e proviñs L'Aquila, en Abruzzo.
# San Benedetto Belbo

San Benedetto Belbo zo ur gumun eus Italia, e proviñs Cuneo, e rannvro Piemonte.
# San Benedetto Po

San Benedetto Po zo ur gumun en Italia, e Proviñs Mantova ha rannvro Lombardia.
# San Benedetto del Tronto

San Benedetto del Tronto a zo ur gumun ag Italia e proviñs Ascoli Piceno er Rannvro Marche, war aod Mor Adria, war lez aber ar stêr Tronto.

## Liamm diavaez

* Lec'hienn ar gumun.
# San Benedetto

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
San Benedetto zo anv meur a lec'h en Italia.

## Orin

Diwar anv ur sant anvet Benedetto, a zo Benead e brezhoneg.

## Kumunioù

* San Benedetto Belbo, e proviñs Cuneo
* San Benedetto dei Marsi, e proviñs L'Aquila
* San Benedetto del Tronto, e proviñs Ascoli Piceno
* San Benedetto in Perillis, e proviñs L'Aquila
* San Benedetto Po, e proviñs Mantova
* San Benedetto Ullano, e proviñs Cosenza
* San Benedetto Val di Sambro, e proviñs Bologna

## Pennadoù kar

* Saint-Benoît
* San Benito
* São Bento
# San Bassano

San Bassano a zo ur gumun eus Italia, e proviñs Cremona, e rannvro Lombardia.
# San Benedetto Ullano

San Benedetto Ullano a zo ur gumun eus Italia, e proviñs Cosenza, e rannvro Calabria.
# San Bellino

San Bellino zo ur gumun en Italia, e proviñs Rovigo ha rannvro Veneto.
# San Benedetto Val di Sambro

San Benedetto Val di Sambro a zo ur gumun eus proviñs Bologna e rannvro Emilia-Romagna en Italia.
# San Benedetto dei Marsi

San Benedetto dei Marsi zo ur gumun eus Italia, e proviñs L'Aquila, en Abruzzo.
# Tom Lister, Jr.

Thomas Duane "Tom" Lister, Jr. bet ganet e Compton (Kalifornia, Stadoù-Unanet Amerika) d'ar 24 Mezheven 1958, zo un aktour hag ur produour stadunanat.
# Tom Simpson

Tom Simpson, bet ganet d'an 30 a viz Du 1937 e Haswell (Bro-Saoz), a oa ur marc'hhouarner saoz hag a varvas e-kerzh Tro Bro-C'hall war varc'h-houarn 1967 d'an 13 a viz Gouere 1967. Deuet e oa da Vreizh da chom, da Sant-Brieg.

## 1967

Mervel a reas war dor ar menez Ventor e-kerzh an tennad a gase eus Marselha da gCarpentras. Deiz war-lerc'h e varv, e Sète, e voe laosket an trec'h gant e vignon Barry Hoban. Hennezh eo ac'h addimezo d'an intañvez Simpson un toullad bloavezhioù goude.

## Liamm diavaez

a vo kavet e Wikimedia Commons.
# Tom Thumb

Tom Thumb zo un denig eus ar c'hontadennoù saoznek, peuzheñvel ouzh Meudig. The History of Tom Thumb, embannet e 1621, a oa ar gontadenn varzhus kentañ e saozneg.
Tom n'eo ket brasoc'h eget meud e dad, ha c'hoarvezout a ra gantañ a bep seurt troioù abalamour da se, lonket eo gant ur vuoc'h, trec'hiñ a ra ramzed, ha mont a ra da lez ar roue Arzhur.

## Istor

Tom Thumb a vije bet un den gwirion, ganet e 1519, hag ur bez a zo en e anv, e-barzh leur ur chapel en iliz an Drinded e Tattershall, Lincolnshire, ma lenner an enskrivadur: "T. THUMB, Aged 101 Died 1620". 40 cm hed zo d'ar bez.

## Lennegezh

* Tom Thumb, pezh-c'hoari saoznek gant Henry Fielding e 1730.
# Tom Wilkes

Tom Wilkes, ganet e 1939 ha marvet e 2009, a oa ur rener arzel, luc'hskeudenner, skeudennaouer skrivagner ha produer stadunanat.
Labouret en deus evit ar sonerien The Who, The Rolling Stones, Neil Young pe Janis Joplin.
# Tom Piceu

Tom Piceu a zo bet ganet d’an 20 a viz Here 1978.
Mestrc'hoarier echedoù belgiat eo.
Mestr FIDE eo.
Kentañ e voe e Tournamant an Nevez-Amzer e 2003.
Pevare e voe e Kampionad Flandrez Belgia e 2002 gant 3 foent.
Adalek an 2 a viz Gouere betek an 10 a viz Gouere 2005, c'hoari a reas e Kampion Belgia a voe en Aalst . Pevarzekvet e voe gant 3,5 poent.
Adalek an 6 betek an 13 a viz Eost 2005 e kemeras perzh e Tournamant Hogeschool Zeeland e Vlissingen (Izelvroioù); market e voe 6,5 poent diwar 9 gantañ.
2 379 edo e renk Elo e miz Here 2008.
C’hoari a ra er c’hleub Het Trouwe Paard en Oostkamp. Kadoriad ar c’hleub eo.

## Stadegoù e Simbase

Hervez an diellaoueg echedoù Simbase, diwar 140 partienn, Piceu en deus :
* gounezet 41 bartienn,
* kollet 46 partienn,
* nulaet 43 partienn.
45 eo e dregantad a drec'hoù neuze.

## Liammoù diavaez

* E fichenn FIDE
* E c'hoari e Chessgames
* Verslagen IC KBSK 2007-2008
# Tom Thabane

Tom Motsoahae Thabane zo ur politikour eus Lesotho, ministr kentañ eno abaoe miz Even 2012.
Thabane zo bet ministr meur a wech er bloavezhioù 1990 ha 2000 betek ma krouas e strollad politikel, an ABC (All Basotho Convention) e 2006. Goude dilennadeg parlamantel miz Mae 2012 eo bet anvet da vinistr kentañ ar rouantelezh.
# Toma

Toma zo ur familh keuzioù eus an Alpoù hag a glot gant tachenn an arpitaneg. Gant laezh saout, dañvadez pe gavr e vezont graet, laezh digoavenet peogwir e reer amann pe keuzioù magusoc'h gant ar c'hoaven.
Fardet e vez toma hengounel e Suis, Savoia hag Italia dreist-holl. Toma Savoia eo an hini brudetañ. Toma vez graet e lec'hioù all hiziv, evel Frañs, Kebek, Korsika ha Breizh. Toma Rewiz zo unan eus an re vrudetañ en Arvorig. Toma ar Menez Are, toma Timadeug ha toma Gevrezeg zo ivez.
# Tomares

Tomares zo ur gumun e Spagn e proviñs Sevilla, en Andalouzia.
# Tom Pryce

Thomas Maldwyn Pryce, pe Tom Pryce a zo ur blenier kirri kembreat bet ganet d'an 11 a viz Mezheven 1949 e Rhuthun (Kembre) ha marvet d'ar 5 a viz Meurzh 1977 e-pad ur gwallzarvoud c'hoarvezet e Suafrika e-pad ur Priz Bras. Redet en deus daou bPriz Bras ha daou-ugent ha merket naontek poent, gounezet ur plas pol ha teir zro wellañ.

## Disoc'hoù e kevezadeg bed ar Formulenn 1

| Bloavezh | Skipailh | Kastell-karr | Keflusker | Bandennoù-rod | Prizioù Bras | Poentoù | Renkadur |
| 1974 | Token Racing UOP Shadow Racing Team | RJ 02 DN3 | Cosworth V8 | Firestone Goodyear | 9 | 1 | 19vet |
| 1975 | UOP Shadow Racing Team | DN3B DN5 | Cosworth V8 | Goodyear | 14 | 8 | 10vet |
| 1976 | Shadow Racing Team Shadow Racing with Tabatip | DN5B DN8 | Cosworth V8 | Goodyear | 16 | 10 | 12vet |
| 1977 | UOP Shadow Racing Team | DN8 | Cosworth V8 | Goodyear | 3 | 0 | Direnkadur |
# Tom Sawyer

Tom Sawyer (diwar Thomas Sawyer e wir anv) zo ur paotr yaouank, krouet gant Mark Twain en e romant The Adventures of Tom Sawyer e 1876. E adkavout a reer e tri romant all: gant Twain: Adventures of Huckleberry Finn (1884), Tom Sawyer Abroad (1894), ha Tom Sawyer, Detective (1896).
# Proviñs Pesaro e Urbino

Proviñs Pesaro e Urbino (en italianeg: Provincia di Pesaro e Urbino) zo ur broviñs en Italia, e rannvro Marche, div gêr-benn dezhi : Pesaro en arvor hag Urbino.

## Ar stêrioù

Eus an hanternoz d'ar c'hreisteiz :
* ar stêr Conca, a dremen dre Cattolica e Misano Adriatico;
* ar stêr Foglia, a ya d'aberiñ e Mor Adria e Pesaro;
* ar Metauro, primo nelle Marche a ya d'aberiñ e Fano;
* ar Cesano, a heuil mui pe vui an harzoù gant proviñs Ancona e sfocia tra Marotta di Mondolfo e Cesano di Senigallia.

## Kumunioù ar broviñs

Bodet int e kumuniezhoù.
| Kumun | Annezidi | Gorread (km²) |
| Comunità Montana del Catria e Cesano |||
| Fratte Rosa | 1.009 | 15,60 |
| Frontone | 1.362 | 36,01 |
| Pergola | 6.760 | 113,46 |
| San Lorenzo in Campo | 3.539 | 28,69 |
| Serra Sant'Abbondio | 1.116 | 32,78 |
| Comunità Montana del Catria e Nerone |||
| Acqualagna | 4.414 | 50,74 |
| Apecchio | 2.084 | 103,26 |
| Cagli | 9.031 | 226,16 |
| Cantiano | 2.437 | 83,10 |
| Piobbico | 2.140 | 48,16 |
| Comunità Montana Alto e Medio Metauro |||
| Borgo Pace | 687 | 55,95 |
| Fermignano | 8.666 | 43,27 |
| Mercatello sul Metauro | 1.502 | 68,59 |
| Montecalvo in Foglia | 2.762 | 18,24 |
| Peglio | 721 | 20,20 |
| Petriano | 2.894 | 11,32 |
| Sant'Angelo in Vado | 4.121 | 67,44 |
| Urbania | 7.059 | 77,79 |
| Urbino | 15.528 | 228,07 |
| Kumun | Annezidi | Gorread (km²) |
| Comunità Montana del Metauro |||
| Barchi | 1.001 | 17,24 |
| Fossombrone | 9.834 | 106,68 |
| Isola del Piano | 666 | 23,05 |
| Mondavio | 4.017 | 29,48 |
| Montefelcino | 2.801 | 38,69 |
| Montemaggiore al Metauro | 2.636 | 13,04 |
| Orciano di Pesaro | 2.213 | 23,78 |
| Piagge | 1.026 | 8,64 |
| Saltara | 6.674 | 9,97 |
| San Giorgio di Pesaro | 1.430 | 20,88 |
| Sant'Ippolito | 1.625 | 19,74 |
| Serrungarina | 2.456 | 22,98 |
| Kumun | Annezidi | Gorread (km²) |
| Comunità Montana del Montefeltro |||
| Auditore | 1.620 | 20,30 |
| Belforte all'Isauro | 796 | 11,99 |
| Carpegna | 1.680 | 28,31 |
| Frontino | 317 | 10,74 |
| Lunano | 1.453 | 14,62 |
| Macerata Feltria | 2.128 | 40,23 |
| Mercatino Conca | 1.112 | 14,47 |
| Monte Cerignone | 672 | 18,04 |
| Montecopiolo | 1.235 | 35,74 |
| Monte Grimano Terme | 1.249 | 24,01 |
| Piandimeleto | 2.096 | 39,96 |
| Pietrarubbia | 709 | 13,05 |
| Sassocorvaro | 3.543 | 66,52 |
| Sassofeltrio | 1.392 | 20,87 |
| Tavoleto | 909 | 11,99 |
| Kumun | Annezidi | Gorread (km²) |
| Zona costiera |||
| Cartoceto | 7.939 | 23,16 |
| Colbordolo | 6.222 | 27,43 |
| Fano | 63.734 | 121,27 |
| Gabicce Mare | 5.906 | 4,85 |
| Gradara | 4.500 | 17,52 |
| Mombaroccio | 2.146 | 28,22 |
| Mondolfo | 11.914 | 22,69 |
| Monteciccardo | 1.675 | 25,86 |
| Montelabbate | 6.525 | 19,60 |
| Monte Porzio | 2.736 | 18,36 |
| Pesaro | 94.197 | 126,58 |
| San Costanzo | 4.863 | 40,70 |
| Sant'Angelo in Lizzola | 8.515 | 11,80 |
| Tavullia | 7.535 | 42,33 |
| Hollad an 60 kumun | 381.730 | 2.564,21 |
# Proviñs Piacenza

Proviñs Piacenza zo ur broviñs eus Italia, e rannvro Emilia-Romagna. Piacenza eo ar gêr-benn.